|  |
| --- |
| PATVIRTINTA Klaipėdos miesto savivaldybės administracijos direktoriaus 2018 m. spalio 1 d.įsakymu Nr. AD1-2358 |
| (Klaipėdos miesto savivaldybės administracijos |
| direktoriaus 2019 m. spalio 14 d.  |
| įsakymo Nr. AD1-1314 redakcija) |

**KLAIPĖDOS MIESTO SAVIVALDYBĖS BIUDŽETO LĖŠOMIS IŠ DALIES FINANSUOJAMŲ SPORTO PROGRAMŲ PROJEKTŲ FINANSAVIMO**

 **SĄLYGŲ APRAŠAS**

|  |  |
| --- | --- |
| **Eil. Nr.** | **I. Finansuojamos programos** |
| 1. | Buriavimo, irklavimo, baidarių ir kanojų irklavimo sporto šakų programa  |
| 2. | Reprezentacinių Klaipėdos miesto sporto komandų dalinis finansavimas |
| 3. | Sportuojančio vaiko ugdymo programa |
|  | **II. Finansuojamų programų tikslai** |
| 4. | Buriavimo, irklavimo, baidarių ir kanojų irklavimo sporto šakų programos tikslas – skatinti buriavimo, irklavimo, baidarių ir kanojų irklavimo sporto šakų plėtrą |
| 5. | Reprezentacinių Klaipėdos miesto sporto komandų dalinio finansavimo programos tikslas – skatinti Klaipėdos miesto komandinių žaidimų sporto šakų atstovus, žaidžiančius Lietuvos aukščiausiosiose lygose, siekti kokybinių ir kiekybinių sporto rezultatų |
| 6. | Sportuojančio vaiko ugdymo programos tikslas – per sportą ir kūno kultūrą skatinti vaikų ir jaunimo saviraišką, užtikrinti jų užimtumą, didinti motyvaciją užsiimti aktyvia fizine veikla, skatinti juos sistemingai mankštintis, ugdyti vaiko gyvenimo įgūdžius, asmenines, socialines ir kitas bendrąsias kompetencijas panaudojant sportą kaip priemonę |
|  | **III. Paraiškas galintys teikti subjektai** |
| 7. | Teisės aktų nustatyta tvarka Juridinių asmenų registre įregistruotos sportinę veiklą Klaipėdos mieste vykdančios nevyriausybinės sporto organizacijos, veikiančios pagal Lietuvos Respublikos asociacijų ir Lietuvos Respublikos viešųjų įstaigų įstatymus |
| 8. | Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo |
|  | **IV. Bendrosios sąlygos organizacijoms, teikiančioms paraiškas** |
| 9. | Projektų poreikio sąmata turi būti ne mažesnė nei 2000 Eur |
| 10. | Projektams įgyvendinti reikalinga lėšų dalis, kurios nepadengia skirtos savivaldybės biudžeto lėšos, turi sudaryti ne mažiau kaip 20 procentų viso projekto poreikio (veiklų išlaidų) |
| 11. | Numatomas trimetis finansavimas ir pasirašoma trejų metų sutartis. Pirmaisiais metais lėšos skiriamos atsižvelgiant į paraiškoje pateiktą sąmatą, antraisiais ir trečiaisiais – atsižvelgiant į ataskaitoje pateiktus praėjusių metų veiklos rezultatus, patikslintą ateinančių metų išlaidų sąmatą ir pasirašius papildomus susitarimus prie sutarties dėl projekto finansavimo antraisiais ir trečiaisiais metais. Antraisiais ir trečiaisiais metais savivaldybės biudžeto lėšomis kompensuojamos tik tokios projekto išlaidos, kurios yra patirtos iki sąmatos patikslinimo ir papildomų susitarimų prie sutarties dėl antrųjų ir trečiųjų metų projekto finansavimo pasirašymo. Papildomi susitarimai prie sutarties pasirašomi iki einamųjų metų kovo 31 d. |
| 12. | To paties projekto paraiška tai pačiai projekto veiklai ir jos išlaidoms finansuoti gali būti teikiama tik į vieną kvietime paskelbtą programą |
| 13. | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 10 darbo dienų |
| 14. | Projektui finansavimas skiriamas surinkus ne mažesnį kaip 55 balų Ekspertų grupės vertinimo vidurkį |
| 15. | Prieš sporto organizaciją nėra pradėtos bankroto, reorganizavimo ar likvidavimo procedūros |
| 16. | Sporto organizacija turi būti įvykdžiusi visus įsipareigojimus, susijusius su mokesčių mokėjimu |
|  | **V. Sąlygos teikiantiems paraiškas Buriavimo, irklavimo, baidarių ir kanojų irklavimo sporto šakų programai** |
| 17. | Sporto organizacijos įstatuose yra nurodyta su švietimu ar ugdymu susijusi veikla |
| 18. | Sporto organizacija turi vystyti buriavimo, irklavimo, baidarių ar kanojų irklavimo sporto šakų veiklą ir dalyvauti Lietuvos sporto šakų federacijų kalendoriuose patvirtintose varžybose |
| 19. | Sporto organizacija turi vykdyti sportinio ugdymo ilgalaikę programą pastaruosius trejus metus ir būti Lietuvos sporto šakų federacijų narė |
| 20. | Sporto organizacijoje sportinis ugdymas turi būti vykdomas vadovaujantis Lietuvos Respublikos Švietimo, mokslo ir sporto ministerijos patvirtintomis Sportinio ugdymo organizavimo rekomendacijoms |
| 21. | Sportinio ugdymo programą turi įgyvendinti ne mažiau kaip trys treneriai, fizinio aktyvumo ar sporto specialistai / instruktoriai (teisės aktų nustatyta tvarka turintys tinkamą išsilavinimą) |
| 22. | Paraiškos teikėjas turi turėti:1. galimybę naudotis sporto baze su stacionaria prieplauka;2. specifines jų sporto šakai ugdymo priemones, įrangą numatytai programai įgyvendinti;3. techniškai tvarkingus su gelbėjimosi priemonėmis katerius (jachtas) treniruočių ant vandens proceso vykdymui užtikrinti |
| 23. | Paraiškos teikėjas turi pateikti šiuos dokumentus:1. ilgalaikę sportinio ugdymo programą;
2. einamųjų metų sportinės veiklos bei dalyvavimo varžybose kalendorių;
3. dokumentus, įrodančius trenerių, įgyvendinančių numatytą programą, išsilavinimą;
4. sportuojančiųjų sąrašus bei informaciją apie jų pasiektus meistriškumo rodiklius;
5. dokumentus, įrodančius galimybę naudotis sporto baze su stacionaria prieplauka;
6. specifinių jų sporto šakai ugdymo priemonių ar įrangos numatytai programai įgyvendinti sąrašus
 |
|  | **VI. Sąlygos teikiantiems paraiškas reprezentacinių Klaipėdos miesto sportų komandų daliniam finansavimui** |
| 24. | Sporto organizacija turi vystyti olimpinę komandinę žaidimų sporto šaką |
| 25. | Sporto organizacija turi turėti komandą, žaidžiančią Lietuvos aukščiausiojoje lygoje (Lietuvos čempionate) |
| 26. | Sporto organizacija turi turėti ilgalaikę, ne trumpesnę kaip 3 metų, sportinės veiklos programą (strategiją) |
| 27. | Paraiškos teikėjas turi pateikti šiuos dokumentus:1. ilgalaikę sportinio ugdymo programą (3 metų strategiją);2. dokumentus, įrodančius komandos dalyvavimą Lietuvos aukščiausiojoje lygoje (Lietuvos čempionate); 3. dokumentus, kuriuose būtų nurodyta informacija apie:3.1. šalies aukščiausiųjų lygų (čempionatuose) einamųjų metų sezone užimtą vietą;3.2. oficialių rungtynių, sužaistų svetimose aikštėse, skaičių einamųjų metų sezone;3.3. Klaipėdos miesto komandų (tos sporto šakos), žaidžiančių žemesnėse lygose, skaičių;3.4. žiūrovų skaičių, kurį per sezoną pritraukia mieste vykdomi renginiai;3.5. programai vykdyti turimų lėšų procentą iš kitų finansavimo šaltinių;3.6. sporto organizacijos lėšomis organizuotų sporto renginių skaičių praėjusiais kalendoriniais metais;3.7. einamųjų metų visam sezonui parduotų bilietų skaičių |
|  | **VII. Sąlygos teikiantiems paraiškas Sportuojančio vaiko ugdymo programai**  |
| 28. | Sporto organizacijos įstatuose yra nurodyta su švietimu ar ugdymu susijusi veikla. Ugdant neįgaliųjų grupes – įstatuose turi būti nurodyta, kad pareiškėjas vykdo arba organizuoja neįgaliųjų kūno kultūros ir sporto veiklą |
| 29. | Paraiškos teikėjas turi turėti patirties vykdydamas neformalųjį vaikų ugdymą (ne mažiau kaip 1 metai) Klaipėdos mieste. Paraiškos teikėjas turi papildomų finansavimo šaltinių, prisidedančių prie programos vykdymo |
| 30. | Sportuojančio vaiko ugdymo programoje ugdomi vaikai (taip pat neįgalieji), besimokantys Klaipėdos miesto bendrojo lavinimo mokyklose |
| 31. | Sportuojančio vaiko ugdymo programą turi įgyvendinti, treneriai, fizinio aktyvumo ar sporto specialistai / instruktoriai, kurie teisės aktų nustatyta tvarka turi tinkamą išsilavinimą |
| 32. | Paraiškos teikėjas turi turėti:* galiojančius dokumentus, įrodančius galimybę naudotis sporto baze;
* specifines ugdymo priemones, įrangą, reikalingą numatytai programai įgyvendinti
 |
| 33. | Paraiškos teikėjas numato iš dalies kompensuoti sportuojančio vaiko ugdymo lėšas – numatomas kompensavimas ugdytiniui (įkainio mažinimas, nuperkama sportinė apranga, kompensuojamos kelionės į varžybas ar dalis stovyklos sumos ir kt.) |
| 34. | Programoje dalyvaujančių vaikų duomenys turi būti suvesti į Mokinių registro sistemą. Minimalus vaikų, dalyvaujančių programoje, skaičius – 12. Galutinį sporto organizacijoje ugdomų vaikų skaičių Mokinių registre užfiksuoja Sporto ir kūno kultūros skyriaus specialistas vertindamas administracinę atitiktį. Antrais ir trečiais programos vykdymo metais vaikų skaičius Mokinių registre užfiksuojamas einamųjų metų sausio 2 d. Paraiškos teikėjas privalo sudaryti ugdymo sutartis su programoje dalyvaujančiais vaikais bei saugoti jas teisės aktų nustatyta tvarka |
| 35. | Minimalus ugdymo savaičių skaičius yra 40 savaičių per metus. Minimalus treniruočių laikas yra 4 akademinės ugdymo valandos, ne mažiau kaip 2 kartai per savaitę. Varžybinei veiklai, stovykloms (mokomosioms ar vasaros) skiriamas papildomas laikas, kuris yra neribojamas. Treniruotės vykdomos reguliariai, nuosekliai, sistemingai.Minimalus vaikų skaičius grupėje treniruočių metu – 8, maksimalus – 20. Vienas treneris turi dirbti tik su viena grupe tuo pačiu metu. Neįgaliųjų vaikų skaičius grupėje – ne mažesnis nei 6 |
| 36. | Neįgalių vaikų sąrašą ir vaikų sąrašą su meistriškumo pakopomis (kuriame turi būti vaiko vardas pavardė, gimimo metai, sportinis stažas įstaigoje, meistriškumo pakopų suteikimo įsakymo data ir numeris, meistriškumo pakopų rodiklis bei galiojimo data), varžybų, kuriose pasiektas aukščiausias rezultatas ir (ar) įgyta meistriškumo pakopa, nuostatus bei varžybų protokolų patvirtintais kopijas Paraiškos teikėjas pateikia kartu su praėjusių metų veiklos ataskaita. Antrais ir trečiais programos įgyvendinimo metais Vertinimo komisija, įvertinusi bendrą vaikų (taip pat ir neįgalių vaikų) Mokinių registre bei turinčių meistriškumo pakopas skaičių ir atsižvelgusi į einamaisiais metais Sportuojančio vaiko ugdymo programos priemonei skirtą lėšų sumą, rengia lėšų paskirstymo projektą bei teikia siūlymus Savivaldybės administracijos direktoriui |
| 37. | Paraiškos teikėjas turi pateikti šiuos dokumentus:1. Sportuojančio vaiko ugdymo programą, kurioje nurodoma: programos rengėjai, programos trukmė ir apimtis, programos dalyvių skaičius, grupių skaičius, ugdomų vaikų amžius, programos tikslas bei uždaviniai, programos turinys bei programos dalyvių pasiekimų vertinimas;
2. dokumentus, įrodančius trenerių, fizinio aktyvumo ar sporto specialistų (instruktorių), įgyvendinančių numatytą programą, išsilavinimą;
3. programos vykdymo grafiką (treniruočių grafiką) I pusmečiui (pateikiama gavus finansavimą);

4. dokumentus, įrodančius galimybę naudotis sporto baze bei sąrašus specifinių ugdymo priemonių ir įrangos numatytai programai įgyvendinti (pateikiama gavus finansavimą);5. vaikų sąrašą, kuriame turi būti nurodoma: vaiko vardas pavardė, gimimo metai, sportinis stažas įstaigoje, meistriškumo pakopų suteikimo įsakymo data ir numeris, meistriškumo pakopų rodiklis bei galiojimo data, bei varžybų, kuriose pasiektas aukščiausias rezultatas ir (ar) įgyta meistriškumo pakopa, nuostatus bei varžybų protokolų patvirtintais kopijas; 6. neįgalių vaikų sąrašą;7. dokumentus, įrodančius finansinį prisidėjimą iš kitų šaltinių |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_